
Megadatele (Big Data) pe Internet 


Nicolae Sfetcu 


Rezumat 


Termenul Big Data se referă la extragerea, manipularea şi analiza unor seturi de date care 
sunt prea mari pentru a fi tratate în mod obișnuit. Din această cauză se utilizează software special 
şi, în multe cazuri, şi calculatoare şi echipamente hardware special dedicate. În general la aceste 
date analiza se face statistic. Pe baza analizei datelor respective se fac de obicei predicții ale unor 
grupuri de persoane sau alte entități, pe baza comportamentului acestora în diverse situaţii și 
folosind tehnici analitice avansate. Se pot identifica astfel tendințe, necesităţi şi evoluţii 


comportamentale ale acestor entități. 

Termenul Big Data se referă la extragerea, manipularea şi analiza unor seturi de date care 
sunt prea mari pentru a fi tratate în mod obișnuit. Din această cauză se utilizează software special 
şi, în multe cazuri, şi calculatoare şi echipamente hardware special dedicate. În general la aceste 
date analiza se face statistic. Pe baza analizei datelor respective se fac de obicei predicții ale unor 
grupuri de persoane sau alte entități, pe baza comportamentului acestora în diverse situaţii și 
folosind tehnici analitice avansate. Se pot identifica astfel tendințe, necesităţi și evoluţii 
comportamentale ale acestor entități. Oamenii de ştiinţă folosesc aceste date pentru cercetări în 
meteorologie, genomică, (Nature 2008) conectomică, simulări fizice complexe, biologie, protecția 
mediului , etc. (Reichman, Jones, and Schildhauer 2011) 

Odată cu creşterea volumului de date pe Internet, în media socială, cloud computing, 
dispozitive mobile şi date guvernamentale, Big Data devine în același timp o ameninţare și o 
oportunitate pentru cercetători în ceea ce priveşte gestionarea şi utilizarea acestor date, menţinând 


în acelaşi timp drepturile persoanelor implicate. 

Definiţii 


Big Data includ, de obicei, seturi de date cu dimensiuni care depăşesc capacitatea software 
şi hardware obișnuite, folosind date nestructurate, semi-structurate şi structurate, cu accentul pe 
datele nestructurate. (Dedic and Stanier 2017) Dimensiunile Big Data au crescut în timp din 2012, 
de la câteva zeci de terabyte până la multe exabyte de date. (Everts 2016) Eficientizarea lucrului 
cu Big Data implică învățarea maşinilor pentru a detecta modele, (Mayer-Schânberger and Cukier 
2014) dar adesea aceste date sunt un produs secundar al altor activităţi digitale. 

O definiţie din 2018 afirmă că "Big Data sunt datele care necesită instrumentele de calcul 
paralel pentru a gestiona datele", aceasta reprezentând o turnură în informatică, prin utilizarea 
teoriilor de programare paralelă și lipsa unor garanţii presupuse de modelele anterioare." Big Data 
utilizează statistici inductive şi concepte de identificare a sistemelor neliniare pentru a deduce legi 
(regresii, relații neliniare şi efecte cauzale) din seturi mari de date cu densitate scăzută de informaţii 
pentru a obţine relaţii şi dependențe sau pentru a efectua predicții ale rezultatelor şi 
comportamentelor. 

La nivelul Uniunii Europene nu există o definiție obligatorie dar, în conformitate cu Avizul 
3/2013 al Grupului european de lucru privind protecţia datelor, 


"Big Data este un termen care se referă la creșterea enormă a accesului și a utilizării automate a 
informațiilor: se referă la cantitățile uriașe de date digitale controlate de companii, autorități 
şi alte organizații mari, care sunt supuse unor analize ample bazate pe utilizarea de 
algoritmi. Big Data pot fi folosite pentru a identifica tendinţele şi corelaţiile generale, dar 
pot fi utilizate şi pentru a afecta direct persoanele." (European Economic and Social 
Committee 2017) 


Problema cu această definiție e că nu ia în considerare reutilizarea datelor cu caracter 
personal. 
Regulamentul nr. 2016/679 defineşte datele personale (articolul 4, paragraful 1) drept 


"orice informaţie referitoare la o persoană fizică identificată sau identificabilă (persoana vizată); o 
persoană fizică identificabilă este cea care poate fi identificată, în mod direct sau indirect, 
în special prin referire la un identificator cum ar fi un nume, un număr de identificare, date 
de localizare, un identificator online sau unul sau mai mulți factori specifici identității 
fizice, fiziologice, genetice, mentale, economice, culturale sau sociale a acelei persoane 
fizice.” 


Definiţia se aplică, la nivelul UE, şi persoanelor neidentificate dar care pot fi identificate 


prin corelarea datelor anonime cu alte informații suplimentare. Datele cu caracter personal, o dată 

anonimizate (sau pseudo-anonimizate), pot fi prelucrate fără a fi nevoie de o autorizaţie, ținându- 


se totuşi cont de riscul re-identificării persoanei vizate. 


Dimensiunile Big Data 


Datele sunt partajate şi stocate pe servere, prin interacțiunea dintre entitatea implicată și 
sistemul de stocare. În acest context, Big Data se poate clasifica în sisteme active (interacţiune 
sincronă, datele entității sunt trimise direct către sistemul de stocare), şi sisteme pasive 
(interacţiune asincronă, datele sunt colectate printr-un intermediar şi apoi introduse în sistem. 

De asemenea, datele pot fi transmise direct în mod conştient, sau ne-conştient (dacă 
persoana ale cărei date sunt transmise nu este notificată la timp şi clar). Datele sunt apoi prelucrate 
pentru a genera statistici. 

În funcţie de ţinta analizelor statisticilor respective, dimensiunile datelor pot fi a) 
individuale (este analizat o singur entitate); sociale (se analizează grupuri discrete de entităţi din 
cadrul unei populaţii; şi hibride (când o entitate este analizată prin prisma apartenenţei sale la un 
grup deja definit). 

Producția actuală imensă de date generate de utilizatori este estimată că va creşte cu 2000% 
1 2 3 la nivel mondial până în 2020, şi sunt adesea nestructurate. (a7) În general, Big Data se 
caracterizează prin: 


e Volum (cantitatea de date); 

e  Varietate (produse de diferite surse în diferite formate); 
e Viteză (viteza de analiza online a datelor); 

e  Veracitate (datele sunt incerte şi trebuie verificate); 

e Valoare (evaluată prin analiză). 


Volumul de date produse şi stocate evoluează în prezent exponențial, peste 90% din ele 
fiind generate în ultimii patru ani. (European Economic and Social Committee 2017) Volumele 
mari necesită viteză mare de analiză, cu impact puternic asupra veracității. Datele incorecte au 
potențialul de a genera probleme atunci când sunt folosite în procesul de decizie. 

Una din probleme important cu Big Data este dacă este nevoie de datele complete pentru a 


trage anumite concluzii cu privire la proprietățile lor, sau este suficient un eşantion. Big Data 

conține chiar în nume un termen legat de dimensiune, care este o caracteristică importantă a Big 
Data. Dar eşantionarea (statistică) permite selectarea unor puncte corecte de colectare de date dintr- 
un set mai larg pentru a estima caracteristicile întregii populații. Big Data pot fi eşantionate pe 
diferite categorii de date în procesul de selecție a probelor cu ajutorul unor algoritmii de 


eşantionare pentru Big Data. 


Bibliografie 


Dedic, Nedim, and Clare Stanier. 2017. “Towards Differentiating Business Intelligence, Big Data, 
Data Analytics and Knowledge Discovery.” In Innovations în Enterprise Information 
Systems Management and Engineering, edited by Felix Piazolo, Verena Geist, Lars Brehm, 
and Rainer Schmidt, 114—22. Lecture Notes in Business Information Processing. Springer 
International Publishing. 

European Economic and Social Committee. 2017. “The Ethics of Big Data: Balancing Economic 
Benefits and Ethical Questions of Big Data in the EU Policy Context.” European Economic 
and Social Committee. February 22, 2017.  https://www.eesc.europa.eu/en/our- 
work/publications-other-work/publications/ethics-big-data. 

Everts, Sarah. 2016. “Information Overload.” Science History Institute. July 18, 2016. 
https://Awvww.sciencehistory.org/distillations/magazine/information-overload. 

Mayer-Schânberger, Viktor, and Kenneth Cukier. 2014. Big Data: A Revolution That Will 
Transform How We Live, Work, and Think. Reprint edition. Boston: Eamon Dolan/Mariner 
Books. 

Nature. 2008. “Community  Cleverness Required.” Nature 455 (7209); 1. 
https://doi.org/10.1038/455001a. 

Reichman, O. J., Matthew B. Jones, and Mark P. Schildhauer. 2011. “Challenges and 
Opportunities of Open Data in Ecology.” Science 331 (February): 703. 
https://doi.org/10.1126/science.1 197962. 


